Diari Oficial de la Generalitat Valenciana


Sumari del DOGV 4932, del 26-01-2005 (2005/339)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 769 m² de superfície, situada al carrer 30 de la Canyada (Paterna), destinada a la construcció d'un consultori auxiliar de la Canyada, realitzada per l'ajuntament de Paterna.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/339


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Paterna
    * cultura regional
    * propietat immobiliària

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 769 m² de superfície, situada al carrer 30 de la Canyada (Paterna), destinada a la construcció d'un consultori auxiliar de la Canyada, realitzada per l'ajuntament de Paterna. [2005/339]
  
L'Ajuntament de Paterna, en sessió plenària realitzada el dia 26 de febrer de 2004, va acordar la cessió gratuïta a la Generalitat Valenciana de la propietat d'una parcel·la d'ús sanitari de 769 m² de superfície, situada al carrer 30 de la Canyada, Paterna, amb la finalitat que s'hi construïsca el consultori auxiliar de Paterna - La Canyada.
  
L'Ajuntament de Paterna ha elevat la cessió a escriptura pública formalitzada el 21 de maig de 2004 davant del notari de l'Il·lustre Col·legi de València, Sr. Ángel Guardo Santamaría, número de protocol 1.354. Com pot comprovar-se el registrador ha suspés la inscripció per no estar acreditada l'acceptació de la Generalitat Valenciana.
  
A proposta de la Conselleria de Sanitat de 28 de juny de 2004, es van iniciar els tràmits legals oportuns per a l'acceptació de la cessió gratuïta de l'immoble.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Paterna de l'immoble que respon a la descripció següent:
  
?Una parcel·la situada en el terme de Paterna, poblat de la Canyada, destinada a ús sanitari d'acord amb el Pla General d'Ordenació Urbana, que ocupa una superfície de 769 m² i que confronta al nord, est i oest, amb el parc públic de la Canyada, i al sud, amb zona d'aparcament que dóna al carrer 30?.
  
Consta inscrita en el Registre de la Propietat de Paterna al tom 2100, llibre 700, foli 129, finca 70.029, inscripció 1ª.
  
Referència cadastral: segons consta en l'expedient, 8685868PU4950B9585OV.
  
La parcel·la s'accepta lliure de càrregues i gravàmens, ocupants i ocupacions i al corrent de qualsevol despesa.
  
Segon
  
La cessió gratuïta realitzada per l'Ajuntament de Paterna, s'efectua amb la condició de destinar la parcel·la a la construcció del consultori auxiliar de la Canyada, i amb subjecció al que disposa l'article 111 del Reglament de Béns de les Entitats Locals, de manera que la cessió acordada quedarà sense efecte en el supòsit que s'altere la destinació per a la qual es va cedir, o que no s'inicie l'execució de les obres en el termini de quatre anys, en este cas revertirà la propietat a l'ajuntament..
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- l conseller: Gerardo Camps Devesa.